JohanHeinsen/ENO huggingface dataset:
Viborger Samler, 1844-03-07
Hs. Majestæt har allernaadigst tildeelt Smedemester J. Nielsen og hans Søn Smedesvend N. Nielsen, Begge af Frederiksværk, i Anledning af deres kjække Daad ved at afværge en Krudtmølles Sprængning, Førstnævnte Dannebrogsmændenes Hæderstegn og Sidstnævnte Medaillen for ædel Daad, at bæres i det for Hæderstegnet af 1801 (Brig. Tid.) anordnede Baand.
Viborger Samler, 1844-03-07
Det er bekjendt, at ved Rentekammerets Foranstaltning er i de forskjellige kgl. Forstdistricter og Planteskoler lagt særdeles Vind paa Avl af Morbærtræer, idet deels adskillige Træer ere kjøbte i Udlandet og der udplantede, deels endeel Fro udsaaet. Atter i tilstundende Foraar vil en betydelig Qvantitet Morbærfrø blive udsaaet. Af det store Antal Froplanter og unge Træer, som ere fremkomne, vil, som man erfarer, endeel kunne afgives fra de silkeborgske, petersgaardske, falsterske, frederiksborgske, hirschholm ske og kronborgske Forstdistricter, hvor for Rentekammeret har fastsat den høist billige Priis af 2 Rbd. pr. 100 Stk. af de større Planter og 1 Rbd. pr. 100 Stk. af de mindre. Der vil saaledes være Leilighed til for Enhver, der interesserer sig for Silkeavl, at anskaffe det nødvendige Fødemiddel for Silkormene, forsaavidt Løvet af det hvide Morbærtræe, der ogsaa vel trives hos os, vistnok har Fortrinet for al anden Føde. (Big. Td.)
Viborger Samler, 1844-03-07
Sagen der skal foretages ved Høiesterets høitidelige Aabning den 7de Marts er: Værtshuusholder Andersen, imod Exam. jur. Gjemsøe som Værge for Ane Marie Hansdatter, og angaaer Spørgsmaalet om 400 Rbd., som Sidste paastaaer at have tilgode hos Citanten. "Fædrel. meddeler følgende factiske Omstændigheder ved denne Sag: A. M. Hansdatter og Citanten Andersen havde tjent sammen paa eet Sted og været forlovede. Da hun var Eier af 400 Rbd. forklarede han hende, at han havde bestemt sig til at nedsætte sig som Værtshuusholder, for derefter at ægte hende, samt at der manglede ham paa det fornødne Forskud til hans Nedsættelse, hvorfor han anmodede hende om at forstrække ham med 300 Rbd. til deres fælles Vel, hvilke han ogsaa erholdt tillaans, men først lang Tid efter meddeelte hende Beviis derfor, Senere har han atter overtalt hende til at forstrække sig med 130 Rbd. til at udrede sin Huusleie med; hvorefter han opholdt hende med Løfter fra Tid til anden, indtil hun endelig uventet erfarede, at han var indtraadt i Ægteskab med et andet Fruentimmer. Da Ane Marie Hansdatter nu forlangte sine Penge tilbage, nægtede Andersen at have modtaget dem, ligesom han ogsaa nægtede at have udstædt og underskrevet det omhandlede Beviis."
Viborger Samler, 1844-03-07
Rygtet har her fortalt, at Tivoli's Entrepreneur, Lieutn. Carstensen, skulde være bleven skudt i en Duel i Florentz, men ifølge senere Efterretninger skal han befinde sig ret vel. (Ah. Av.) Overskous og Rungs Opera: "Stormen paa Kjøbenhavn, er endelig af Theaterdirectionen bleven antagen til Opførelse paa det kongl. Theater, men vil ikke kunne blive bragt paa Scenen førend i næste Theateraar. (Fdl.)
Viborger Samler, 1844-03-07
Det Fruentimmer, som til Cancelliet har indgivet Ansøgning om at blive erklæret Mandfolk og erholde mandlige Rettigheder, skal være fra en jydsk Provindsby. Hun har hidtil ført Navnet "Petrine, hvilket hun ønsker ombyttet med "Peter.
Viborger Samler, 1844-03-07
Hr. Slagtermester C. Scheibel i Kjøbenhavn slagtede forleden Dag en overordentlig stor og feed Stud, tillagt her i Landet, 3 1/2 Aar gl., som veiede 1840 Pd.
Viborger Samler, 1844-03-07
J Frederiksborg Amtstidende, findes følgende Anviisning til Indretning af en hensigtsmæssig Sneeplov, til Brug paa Landeveie: "Paa to, 5 Alen lange Glidetræer, der ligge i 3 Alens Afstand fra hinanden og passende forbindes, befæstes en fiirkantet Skraaplan af Brædder, 6 Alen bred, der foran har en skarp, med Jernplade beslaaet Kant, der gaaer ned til 2 Tommer nær Veioverfladen, og, ved en Længde af 5 Alen, er indrettet bagtil til at kunne hæves fra 1 til 3 Alen i Høiden. Paa Midten af denne Skraaplan, der ved at trækkes fremad hæver Sneen i 6 Alens Brede op, befæstes de, den ophævede Snee til begge Sider skydende Fjælle af 1 Alens Høide, hvilke forneden støde sammen i en skarp Spids og gaae skraat op hen til det øverste Hjørne paa hver Side af Skraaplanen. Foran over Skydefjællenes sammenløbende Spidse anbringes til den bagved liggende Midte af Skraaplanen den sædvanlige Jndretning til Styrestang og Hammeltøi for Hestene, samt Sæde for Kudst. - Ved denne Jndretning vil Sneen med temmelig Lethed hæves jævnt op fra hele Kjøresporets Brede, og uden stor Trykningsmodstand skydes ud ovenpaa den ved Siderne liggende Snee. En saadan egentlig Sneeplov kan ikke koste noget Betydeligt at anskaffe. For Hovedveiene maatte derfor haves en for hver Miil, og hvert Sogn desforuden 1 eller 2 Saadanne, maaskee 5 Alen brede, til Sogneveiene. Disses Anvendelse maatte aldrig udsættes indtil Sneefaldet var ophørt; men de burde vistnok rettest, saasnart et Par Tommer Snee kunde være faldet, bestandig holdes igang, imedens Sneen falder, om endog Saadant skeer ved stærk Blæst. Det formenes, at 4 Heste saaledes temmelig mageligt, bestandigen paa omtrent 1 Miils Distance, kunde holde Veien temmelig fri, naar Omskiften med friske Heste skeete hver Time; det er selvfølgeligt, at der baade Nat og Dag burde vedblives hermed, saalænge Sneeveiret varer ved.
Viborger Samler, 1844-03-07
Mariboe. Det var den hannoveranske Musikforenings Formand Henrich Hythner og en Musikus Heidefus, som den 15de f. M. druknede nær ved Taars Færgebro. Hythner havde, da Baaden kantrede, en Brevtaske i sin Overfrakke, i hvilken Taske var, efter Foreningens øvrige Medlemmers Forklaring, 150 Rbd., som udgjorde hele Selskabets Pengebeholdning; men Brevtasken og dens Jndhold fandtes ikke, da Hythners Liig toges op af Vandet. Nu er en Hr. Theodor Spechmann Foreningens Formand. (Loll. P.)
Viborger Samler, 1844-03-07
Udnævnelser og Entledigelse. Under 23de f. M. har Hs. Maj. allernaadigst forundt Cand. juris C. P. Wolfhagen Bestalling som Underretsadvocat i Hertugdommerne Slesvig, Holsteen og Lauenborg.
Viborger Samler, 1844-03-07
Ligeledes under f. D. har Hs. Maj. allernaadigst beskikket 2den Embedmand i Lauenborg Amt, Kammerjunker v. Varendorff, til tillige at være Retsfoged og Politicommissair i Staden Lauenborg. Under f. D. har Hs. Maj. paa Ansøgning entlediget Compastor i Barmstedt i Ranzau Provsti, D. Zimmermann. Under 29de f. M. har Hs. Maj. allern. heskikket Sognepræst for Østervelling, Helstrup og Greensteen, Menigheder i Viborg Stift H. Götzsche til tillige at være Provst for Middelsom, Sønderlyng, Rinds og Nørlyng Herreder, med Undtagelse af Viborg Kjøbstad med Annexer. Under s.D. har Hs. Maj. allernaadigst udnævnt Contoirchef, Secretair og Bogholder ved Livrente- og Forsørgelsesanstalten i Kjøbenhavn, F. W. Wivet, til virkelig Cancelliraad. Under 1ste d. M. har Hs. Majestæt allernaadigst beskikket Rector ved Randers lærde Skole B. Borgen til Rector ved Metropolitanskolen fra 1ste April d. A. at regne, samt constitueret Lærer ved Roeskilde Cathedralskole Cand. philologiæ S. B. Thrige og constitueret Lærer ved Aarhuus Cathedralskole, Cand. theol. Nis Hansen til Adjuncter ved de resp. Skoler. Efterretning om et ledigt geistlig Embede.
Viborger Samler, 1844-03-07
Sognekaldet ved Vor Frelsers Kirke paa Christianshavn. gl. Angivelse 700 Rd.; har nu følgende Jndtægter: 1) Præstepenge 440 Rbd. 2) Huusleiehjælp 300 Rbd. 3) Legater 142 Rbd. 4) Offer og Accidentser efter et Middeltal 1800 Rbd. Enkepension svares med 100 Rbd., og til den nuværende ordinerede Catechet ved Kirken udredes der aarlig 100 Rbd.
Viborger Samler, 1844-03-07
Handels= og Skibs=Efterretninger. J Kornhandelen - meldes fra London under 26de Febr. hersker, paa Grund af de større Tilførsler af Korn, og dettes slette Beskaffenhed, Flauhed. Hvedetolden, 18 s. Gjennemsnitspriserne for Ugen, der endte den 16de Febr.: Hvede, 53 s. 6 d.; Byg, 33 s. 4 d.; Havre, 19 S. 6 d.; Rug, 33 s. 5 d.; Erter, 31 s. 1 d. Efterretningerne om Kornhandelen i Hamborg (af 1ste Marts) ere ligeledes flaue.
Viborger Samler, 1844-03-07
Altona, den 4de Marts. Fra Curhaven meldes at Elbens Farvand er frit for Jis, Vagtskibet vil den 5te atter indtage sin Station; ogsaa vil man udlægge de i Vintersaisonen optagne Boier.
Viborger Samler, 1844-03-07
Kjøbenhavn. J Søndags Aftes kom Jsen i Nivaabugt i Drift, og skruede sig pludseligt ind deels ved Humlebek, hvor den gik over Havnemølen og fyldte Basiner, deels ved Esbergjerde og imellem Skotterup og Snekkersteen, hvor den skruede op over Kjøreveien og lagde sig flere Strækninger 2 a 3 Alen høie. Flere Fiskerhuse bleve truede med den største Fare, saa at Beboerne i al Hast maatte rømme dem. (Aft.)
Viborger Samler, 1844-03-07
Helsingør, den 2den Marts. J Aftes imellem Kl. 10 og 11 satte Jsen med frisk Kulling af S. O. saa heftigt ind paa Land, at den paa tre Steder omstyrtede Bolværket ved den søndre Arm, og endeel deraf gled jevnt og langsomt ned i selve Havnen her, dog uden at gjøre synderlig anden Skade; men Dampskibet laa temmelig farligt med Hensyn til det ene Sted, hvor den skjød ind, ved Færgelaugets Flagstang. Det har i Dag ladet ise et Stykke og er forhalet lidt fra dets sædvanlige Liggeplads. De to andre Steder, hvor Jsen gik over, vare ved Lodseriets Flagstang, og noget udenfor det lille Træskuur, der staaer ligefor den saakaldte Prindsesseklap. Man er idag ifærd med at rydde Broarmen forden opskruede Jis, og den frie Passage var alt i Middags tilveiebragt. Jsen ligger over hele Farvandet. Døde. Kjøbenhavn: Provst Dr. Schack, R. af D.; Capitain af Artilleriet, Hans Jacob Trojel, 49 Aar; Auguste Müffelmann, f. Tutein; forhenværende Styrmand Peter Christian Speiermann, 49 Aar; Marie Giessing, f. Hansen, 64 Aar. - Fangel Degnebolig: Christine Cecilie Schønberg, f. Kehlet, 57 Aar. - Ribe: Reebslagermester P. C. Petersen, 40 Aar. - Horsens, Kjøbmand Chresten From, 84 Aar. - Aarhuus: Louise Müllerz, f. Hulbech, 29 Aar. Aakjær: Bertha Emilie Cohen, f. Hahn, 24 Aar. - Aalborg: Jfr. Ane Marie Holm, 60 Aar. - Nørre-Sundby. Jens Christensen Tranholm, 52 Aar. - Slesvig, Kammerherre v. Preen.
Viborger Samler, 1844-03-07
Paa 2den Fredag i Faste prædiker Hr. Pastor Silverberg, i Søndresogns Kirke.
Viborger Samler, 1844-03-07
AVERTISSEMENTS. Jeg tillader mig at underrette mine ærede Kunder om, at jeg til 1ste Mai flytter mit Farveri fra den gamle Amtstuegaard op i Brændeviinsgaden eller Vestergade i den Gaard hvor der forhen er drevet Handel af Kjøbmændene Funder og Bahnson. Lovende reel og billig Behandling samt hurtig Expedition. Viborg, den 6te Marts 1844. P. Buch.
Viborger Samler, 1844-03-07
Examen i Søndagsskolen. afholdes næstkommende Søndag, den 10de Marts om Eftermiddagen Kl. 2. Efter at Prøven er endt, meddeles Beretning om Skolens Virksomhed i det første Skoleaar, og der foretages nyt Valg paa tre Bestyrelsesmedlemmer.
Viborger Samler, 1844-03-07
Skolens Velgjørere og Velyndere saavelsom Elevernes Forældre og Mestre indbydes til at beære Examen med deres Nærværelse. Bestyrelsen for Viborg Søndagsskole, den 6te Marts 1844. 5,600 Rbd. Sølv eller Sedler ønskes i førstkommende Juni Termin tillaans mod særdeles betryggende Sikkerhed i en indbringende, mellem Randers og Viborg, beliggende, Landeiendom med Tilliggende. Man behage at henvende sig til Cand. juris Neckelmann i Viborg.
Viborger Samler, 1844-03-07
Remonte-Commissionen opholder sig: i Veile den 27de Marts d. A., i Horsens den 28de dito, i Skanderborg den 29de dito, i Aarhuus den 30te dito, i Grenaae den 2den og 3die April, i Randers den 6te dito, i Hobroe den 9de dito, i Aalborg den 11te dito, i Hjallerupkroe den 12te dito, om Formiddagen, i Sæbye den 13de dito, i Hjørring den 15de dito, i Aabyebroe den 17de dito, i Thisted den 19de dito, i Nykjøbing den 20de dito, i Skive den 22de dito, i Holstebroe den 24de dito, i Ringkjøbing den 26de dito, i Ribe den 29de dito, for at indkjøbe Remonteheste til Cavalleriet og Artilleriet, men meest til Cavalleriet, hvoriblandt Officeerheste og Trompeterskimler. Det tilkjendegives, at formeldte Remonteheste, for at kunne ventes antagne, maae være af en smuk og til deres Bestemmelse passende Skabning, have et godt Fodskifte og rene Been. Høiden maa ikke være under 10 Qvarteer dansk Anlægsmaal, men vel derover, Laarige Heste maae ikke maale over 10 Qvarteer, 1 Tomme. Alderen for Cavallerie og Artillerie Rideheste maa være 4, 5 og 6 Aar, for Træk heste til Artilleriet 5, 6 og 7 Aar. Prisen er fra 85 Rbd. til 105 Rbd. For usynlige eller skjulte Feil, saasom Krybbebider, Kuller, Engbrystighed m.m. maa Sælgeren indestaae. Haderslev, i Remonte=Commissionen, den 29de Febr. 1844. C. W. v. Düring.
Viborger Samler, 1844-03-07
Undertegnede anbefaler sig i dette Foraar med Træers Beskjæring. Ligeledes er jeg bleven forsynet med frisk og godt Haugefrøe samt flere hundrede Sorter Blom J. P. Klotrup, sterfrøe. Gartner paa Engelsborg.
Viborger Samler, 1844-03-07
Hauge- og Blomsterfrøe, nylig hjemkommen fra Lybeck, bekommes nu daglig hos Lauriz Damgaard i Skive.
Viborger Samler, 1844-03-07
Ny Hampefrøe, tjenlig til Sæd, bekommes i Skive L. Damgaard. Et Parti brugte men meget vel conserverede Bøger, passende til Sogne- og Almue-Bibliotheker, staaer til Salg til meget billig Priis hos Lauriz Damgaard i Skive. Børresens Fortællinger for Menigmand. 1ste a 4de Hefte.
Viborger Samler, 1844-03-07
Dr. Wegeners Krønike og Kong Frederik den 6te og den danske Bonde. Evangelisk christelig Huuspostil af Mon, med mange flere nye Skrivter bekommes hos Lauriz Damgaard i Skive.
Viborger Samler, 1844-03-07
Skudsmaalsbøger. kan kjøbes billig hos Thjørring i SkiveKornrensemaskiner er til Salg hos J. Støttrup, Snedker.
Viborger Samler, 1844-03-07
Sammesteds kan en Dreng, af honette Forældre, blive antaget i Lære.
Viborger Samler, 1844-03-07
Et Reise-Chatol ønskes tilkjøbs. Det Nærmere erfares paa Avertissementscontoiret.
Viborger Samler, 1844-03-07
De der for flere Qvartaler restere med Contingent ford. Bl., ville behage at indbetale Samme senest i Løbet af næste Uge; i modsat Fald bliver Bladet ikke udleveret. Udg.
Viborger Samler, 1844-03-09
No. 39.
Viborger Samler, 1844-03-09
72 Aarg. Kongelig allernaadigst privilegeret Steidende. VioForsendes med Brevposten i Danmark og Hertugdommerne. nopononansonanansandandantensensgaLøverdagen den 9de Marts 1841. Januarangaarspianopeengangssagen. Løverdagen den 9de Marts 1841. Denne Tidende redigeres af Adjunct Reiss og H. Wissing, og udgives 4 Gange ugentlig fra Sidstnævntes Officin.
Viborger Samler, 1844-03-09
Nyeste Postefterretninger. Vestpreussen. Fra Danzig meldes under 27de Febr., at man sammesteds har havt et saa vedholdende Sneefog, at mange Gader ikke kunne passeres. Paa mange Steder i Omegnen ligger Sneen saa høi, at endog Toppene af Chausseetræerne ere begravede af Sneen. Ved Dir schau er Königsbergerposten kastet overende af Stormen, og den maatte formelig udgraves; kun af betydelige Omveie kunde den komme til Danzig. Den sidste Stettiner post ankom med sin Forrider hertil i saadan Forfatning, at man maatte anstille Forsøg for atter at kalde Livet tilbage i Forrideren, og da Posten atter afgik, vare Forsøgene endnu ikke kronede med noget fuldstændigt Resul(Alt. Merc.) tat.
Viborger Samler, 1844-03-09
Rhinpreussen. Fra Coblenz skrives under 28de Febr. "Vore Strømme ere stegne høiere end hidtil i en lang Aarrække. – J Trier stødte 3 Kulskibe imod Skibsbroen, og sank. - Den 26de Febr. stod Vandet i Kreusnach en Fod høiere end i Aaret 1784. Mange Bygninger true med Jndstyrtning. Her i Coblenz reves nogle Kulskibe løs nedenfor Moselbroen, og dreve ud i Rhinen. - Tæt ved St. Castorkirken stod i Morges Dampskibet J. Cockerill, og udskibede over Stadens Muur en medbragt Vogn, hvilket hidtil neppe er passeret Muren eller Vognen. Nedenfor Moselbroen skyller Floden over Muren omkring Kost Have; Alt er der et Hav; Floden staaer klods ved St. Petersbjerget." Würtemberg. Ved Foden af Alp., den 26de Febr. Floderne stige paa en foruroligende Maade; endskjøndt Sneen endnu ligger i store Masser paa Høisletten, og det endnu sandsynligviis sneer der, regner det Dalene med 10 Graders Varme.
Viborger Samler, 1844-03-09
Storhertugdommet Baden. Fra Carlsrube meldes under 26de Febr., at i Gaarsmødet i det andet Kammer erholdt den Deputerede Knapp Ordet for at tale om det af ham tidligere forkyndte Anliggende: om nemlig en souverrain tydsk Fyrste tillige kan være Undersaat i en fremmed Stat. Efterat han havde begrundet sin Overbeviisning om det Urigtige og Utilladelige i et saadant Forhold, stillede han den Bøn til Regjeringen, at den maatte virke til at det tydske Forbund udtalte sig derhen, at ingen tydsk Fyrste tillige kan være Medlem af en udenlandsk Stænderforsamling. Statsminister v. Dusch erklærede, at dette Anliggende ikke henhørte under Kammeret, der kun havde at beskæftige sig med Gjenstande for den indre Administration. Han bad derfor Kammeret om i dets egen Jnteresse at gaae over til Dagsordenen. Efterat den Deputerede Welcker havde i en temmelig lang Tale understøttet Knapps Motion, gjentog Statsministeren sit Ønske, at denne Discussion maatte sluttes. Præsidenten opfordrede nu Kammeret til ved Afstemning at bestemme, om Discussionen skulde fortsættes eller ei. Da Majoriteten erklærede sig for Discussionens Fortsættelse, forlode baade Statsministeren og Finantsministeren von Bockh Forsamlingssalen. Efterat flere Deputerede, hvoriblandt Sander og Knapp, havde talt om dette Anliggende, gik Kammeret over til andre Sager.
Viborger Samler, 1844-03-09
Frankerig. Paris, den 29de Febr. Jdag har Carne udviklet i de Deputeredes Kammer den anmeldte Jnterpellation angaaende Otaheitis Occupation og Regjeringens Misbilligelse af Adm. Dupetit-Thouars Forhold. Carne paastod, at Dronning Pomare, tilskyndet af Englænderne, havde antaget et nyt Flag, og saaledes fremkaldt en Casus belli. Marineministeren - Adm. Mackau - erklærede, at det franske Flag havde fra den 9de Septbr. 1842 stedse vaiet paa Øen, først Aftenen førende Øens Occupation havde Dronningen antaget et med Cocos- og Palmeblade prydet Phantasieslag. Guizot oplæste derefter de bestemte Jnstructioner, der vare meddeelte Adm. Dupetit-Thouars, - Jnstructioner, som Admiralen havde overtraadt. Rigtignok var der foregaaet Et og Andet paa Øen; men Dronning Pomare var uskyldig i hvad der var passeret. Det havde været Admiralens Pligt at gaae tilværk med Langsomhed og med stor Forsigtighed, og med Conduite bekæmpe den fiendtlige Jndflydelse. Men den tappre Admiral formeente urigtigen, at Øieblikket til at handle var kommet; Striden om Flaget benyttedes til et Brud. – De af Ministeren meddeelte Breve og Documenter sætte hele denne Sag i et Lys, ganske forskjelligt fra det, som Oppositionsbladene have udbredt. Den Ministeren af Oppositionen paadigtede Beskyldning om at have ladet sig influere af England, afviste han i et høist veltalende Foredrag. - Medens Centrum bifaldt hans Tale, yttrede stærk Bevægelse og undertiden ironisk Latter sig paa de yderste Sider. – Ved Postens Afgang besteg Billault Talerstolen.
Viborger Samler, 1844-03-09
Det synes klart, siger en Journal, at den udmærkede franske Sømand har ladet sig henrive af en momentan Overilelse, da han nemlig indbildte sig, at Dronning Pomares Flag med en lukket Krone (et bekjendt Tegn paa Souveraimtet) var en Fornærmelse imod Frankerig. Det synes fremdeles, at der af denne første Tvist fremgik en anden: da Dronningen nemlig tilsendte Admiralen et til de Franskes Konge adresseret Brev, og bad ham om at befordre samme til dets Adresse, henviste Admiralen Dronningen til Capt. Brugt, den franske Gouverneur paa Øen, og tilbagesendte hende hendes Skrivelse med den Paaskrift: Til Madame Pomare!
Viborger Samler, 1844-03-09
J Dronningens Brev til Kongen hedder det: "OKonge! Man har idag berøvet mig Regjeringen. Min Souverainetet er krænket, og Deres Admiral har med Vaabenmagt bemægtiget sig mit Territorium, fordi jeg skal have overtraadt Tractaten. Men ved at optage den sukkede Krone i mit Vaaben, har jeg aldrig havt til Hensigt at overtræde Tractaten, eller at fornærme Dem, og Konge! Jeg forudsætter at De ikke antager det som en Forbrydelse, at jeg har sat en Krone i mit Flag. Deres Admiral forlangte kun en ubetydelig Forandring; men havde jeg givet mit Samtykke til denne Forandring, saa vilde de store Høvdinger i Landet have ringeagtet min Souverainetet. Heller ikke veed jeg, om Tractaten indeholder Noget om Beskaffenheden af mit Flag. - Jeg protesterer imod Deres Admirals haarde Forholdsregel; men jeg har Tillid til Dem, og af Deres Medlidenhed, Deres Retfærdighed og Deres Godhed for en kraftløs Souverain inde venter jeg, at De vil udrive mig af min Nød. Storbritannien og Jrland. London, den 1ste Marts. Den lange Debat i Underhuset og Jrland har i tilstrækkelig Grad oplyst, at den juridiske Basis, hvorpaa Kiendelsen imod O'Connell og hans Medanklagede hviler, er skrøbelig. Debatten har endvidere stemt Englænderne til Fordeel for O'Connell. Fra Chichester, et Episcopalsæde, beliggende i et for sin afgjorte Forkiærlighed for Protestantismen bekjendt District, er der endog tilsendt O'Connell en Adresse, der udtaler sig meget storp om den imod ham indledede Proces. O'Connell selv erkjender paa det varmeste den sig for ham i England og Jrland yttrende Sympathie i et Brev til Repealassociationen i Dublin, og opfordrer Jrerne til at giengielde denne Deeltagelse.
Viborger Samler, 1844-03-09
Spanien. Da den til Perpignan afsendte spanske General Baron de Meer pludselig ved en overordentlig Coureer er kaldet tilbage til Spanien, antager man, at en Opstand maa være udbrudt i Catalonien.
Viborger Samler, 1844-03-09
Tyrkiet. Fra Paris haves Efterretninger fra Beirut, ifølge hvilke hele Libanon har plantet Oprørsfanen; 12,000 Maroniter staae under Vaaben. To af Drusernes Høvdinger, der som Gidsler opholdt sig i Beirut, havde taget Flugten for at opfordre deres Landsmænd til at giøre fælleds Sag med Maroniterne. Portens Auctoritet blev ikke meere anerkjendt. Bjergboerne havde erklæret, at det eneste Redningsmiddel, der var tilbage for dem, var at gribe til Vaaben; deres ofte gjentagne Besværinger til Porten og Beskyttelse imod de tyrkiske Embedsmænds Udsuelser vare forblevne uændsede.
Viborger Samler, 1844-03-09
Sverrig. Bulletius. Den 28de Febr.: Hs. M. Kongen har i Nat nydt nogle Timers Hvile, men uden at Tilstanden i det Hele taget derved har forandret sig - Den 29de Febr.: Hs. M. Kongen har i Nat havt flere Timers særdeles god Søvn og befinder sig i Dag Formiddag mindre mat, end de foregaaende Dage. Foden og Benet have ikke forværret sig. - Den 1ste Marts: Hs. M. Kongen har i Nat været urolig og først henimod Morgenstunden nydt nogen Søvn, men befinder sig Er. af Edholm. iøvrigt som i Gaar.
Viborger Samler, 1844-03-09
En fransk Missionair, Julian Bertrand der allerede i lang Tid har opholdt sig i China, har der opdaget et nyt Slags Silkeorme, der vel ikke levere saa god Silke som de sædvanlige, men dog skattes meget af Chineserne, da deres Pleie ikke koster stor Uleilighed. De leve paa en Art Egetræer, som allerede ere henplantede til Europa og kunne opholde sig uden Pleie i det Frie, ikke engang Sneefog skader dem. De leve i længere eller kortere Tid, alt eftersom Veiret er gunstigt eller ikke, for det meste begynde de efter fjorten Dages Forlød at spinde sig ind. Deres Cocons ere temmelig store og af en blegguul Farve. Den Silke, som disse Cocons give, er vel grov, men meget fast, og man forfærdiger meget varigt Tøi deraf. J China bliver denne Art Silkeorme opdrættet i store Masser og den kunde navnlig være passende for det nordlige Clima.
Viborger Samler, 1844-03-09
Sidste Foraar gjorde tvende Læger i Ægypten Forsøg, paa at tilintetgjøre Peststoffet ved Hede, 46 Personer bleve iførte Klæder, som vare baarne af Pestsyge, efterat man først havde udsat Klæderne i 48 Timer for en Hede af 60 Grader. Efter 14 Dages Forløb vare disse Mennesker alle friske og sunde.
Viborger Samler, 1844-03-09
Et i Leeds udkommende Blad melder, at Amerikanerne nu bringe ganske ypperlige Østers til England. De lægges i Søvand, forres underveis og ere et Slags Ballast for Skibet. Hundrede af de Største koste 4 Sk.
Viborger Samler, 1844-03-09
Paa Hospitalet i Grätz har man nylig opduceret en afdød Pige, og fundet Hjertet og Milten i den høire, Leveren i den venstre Side.